**Δικαιολογητικά Έγκρισης Εκδρομών Εξωτερικού πλην ERASMUS**

1. **Διαβιβαστικό-Αίτημα Σχολείου.** Κατατίθεται στη ΔΔΕ τουλάχιστον 15 μέρες πριν την ημερομηνία πραγματοποίησης της μετακίνησης.
2. **Πρακτικό συλλόγου διδασκόντων** με ημερομηνία τουλάχιστον 20 μέρες πριν την ημερομηνία πραγματοποίησης της μετακίνησης που μνημονεύει την υπ’ αριθμ. 20883/ΓΔ4/12-02-2020 (ΦΕΚ 456/Β/13-02-2020)ΥΑ καθώς και την απόφαση έγκρισης του προγράμματος (εφόσον η εκδρομή γίνεται στο πλαίσιο κάποιου εγκεκριμένου προγράμματος, όπως πχ οι μετακινήσεις του Άρθρου 5, όσες πραγματοποιούνται μέσω προγραμμάτων σχολικών δραστηριοτήτων) ή την πρόσκληση (εφόσον η εκδρομή πραγματοποιείται κατόπιν πρόσκλησης από σχολείο της ομογένειας, διεθνή οργανισμό κλπ) και διευκρινίζει:
* Αναλυτικό πρόγραμμα εκδρομής, στο οποίο περιλαμβάνονται το όνομα του ταξιδιωτικού πρακτορείου, τα μεταφορικά μέσα που θα χρησιμοποιηθούν κατά τη μετακίνηση, οι αριθμοί πτήσεων για αεροπορικές μετακινήσεις, τα ακτοπλοϊκά δρομολόγια για θαλάσσιες μετακινήσεις κ.ο.κ., όπως, επίσης και το ημερήσιο πρόγραμμα δραστηριοτήτων και μετακινήσεων στον τόπο προορισμού, ξεχωριστά για κάθε ημέρα.
* Ώρες αναχώρησης, άφιξης στον προορισμό και επιστροφής.
* Τόπο αναχώρησης και επιστροφής (πχ αναχώρηση από/άφιξη στον χώρο του σχολείου).
* Ονόματα αρχηγού-συνοδών-αναπληρωματικών ολογράφως και με τους κλάδους τους.
* Επαρκή αριθμό συνοδών σε σχέση με τον αριθμό των μαθητών.
* Επαρκή αριθμό αναπληρωματικών. Απαιτούνται τουλάχιστον 2 αναπληρωματικοί ανεξαρτήτως του αριθμού των συνοδών. Δεν υπάρχει λόγος αντιστοίχισης συνοδών-αναπληρωματικών.
* Σε περίπτωση περισσότερων συνοδών από όσους δικαιολογεί ο αριθμός των μαθητών (επιτρέπονται έως 2 επιπλέον) αιτιολογείται η αναγκαιότητα της παρουσίας των συνοδών αυτών.
* Σε περίπτωση περισσότερων των 5 ημερών στις πολυήμερες αιτιολογείται η αναγκαιότητα της προσθήκης περισσότερων ημερών.
* Μάθημα ή μαθήματα στα οποία εντάσσεται η μετακίνηση, εφόσον αυτή γίνεται στο πλαίσιο μαθημάτων του αναλυτικού προγράμματος.
* Ονόματα των μαθητών εφόσον απαιτείται (Άρθρο 5, Άρθρο 3 παρ.1).
* Αναμόρφωση προγράμματος σχολείου για όσους μένουν πίσω εφόσον απαιτείται για το συγκεκριμένο είδος μετακίνησης.
* Ότι πρόκειται να τηρηθούν τα οριζόμενα στο Α4 της Δ1α/Γ.Π.οικ.55254/9-9-2021 (ΦΕΚ 4187/τ.Β’/10-9-2021) ΚΥΑ και το σύνολο των νομοθετικών ρυθμίσεων και εγκυκλίων που περιλαμβάνουν μέτρα για την αποφυγή διάδοσης του κορωνοϊού COVID-19.
* Η ασφαλιστική κάλυψη είναι απαραίτητη για όλους (αρχηγό, συνοδούς, μαθητές). Για όσες χώρες καλύπτει η Ευρ. Κάρτα Ασφάλισης (ΕΚΑΑ), και εφόσον έχουν εκδοθεί ΕΚΑΑ για όλους, αρκεί η σχετική αναφορά. Εφόσον όμως κάποιοι μαθητές δεν μπορούν να εκδόσουν ΕΚΑΑ, να αναφέρεται ότι έχει συναφθεί ιδιωτική ασφάλιση με ευθύνη των γονέων ή, στην περίπτωση που ούτε αυτό είναι εφικτό και οι γονείς δηλώνουν υπεύθυνα αδυναμία εξασφάλισης ασφαλιστηρίου, να δηλώνεται η απόφαση του συλλόγου για σύναψη ιδιωτικής ασφάλισης από τη σχολική μονάδα για τους συγκεκριμένους μαθητές. Εξυπακούεται ότι στην περίπτωση που υπάρχει ιατροφαρμακευτική κάλυψη από το πρακτορείο αρκεί η σχετική αναφορά στο πρακτικό και δεν απαιτούνται ιδιωτικά ασφαλιστήρια.
* στις περιπτώσεις που οι ώρες αναχώρησης/επιστροφής ξεπερνούν τα οριζόμενα από τη νομοθεσία διότι υπάρχει μετακίνηση με περισσότερα του ενός μεταφορικά μέσα, να επισημαίνεται η αναγκαιότητα που επιβάλλει τα συγκεκριμένα ωράρια και να διευκρινίζεται ότι έχουν ενημερωθεί σχετικά οι γονείς και έχει εξασφαλιστεί η συγκατάθεσή τους.
1. **Βεβαίωση διευθυντή** σχολείου με αναφορά σε:
* κάλυψη ποσοστού συμμετοχής
* υπεύθυνες δηλώσεις συγκατάθεσης γονέων/κηδεμόνων που έχουν κατατεθεί και τηρούνται
* πληρούνται όλες οι προϋποθέσεις της 20883/ΓΔ4/12-02-2020 (ΦΕΚ 456/Β/13-02-2020) ΥΑ.
* τηρούνται τα μέτρα για την αποφυγή διάδοσης του κορωνοϊού COVID-19
1. **Απόφαση έγκρισης του προγράμματος από το ΥΠΑΙΘ**, εφόσον η εκδρομή πραγματοποιείται στο πλαίσιο εγκεκριμένου προγράμματος.
2. **Πρόσκληση** του σχολείου της ομογένειας/διεθνούς οργανισμού/συνεδρίου κλπ, εφόσον η εκδρομή πραγματοποιείται κατόπιν σχετικής πρόσκλησης, προς το ελληνικό σχολείο, στην οποία αναγράφεται ο σκοπός της πρόσκλησης και οι δράσεις που πρόκειται να πραγματοποιηθούν**.**

**Επισημάνσεις:**

* Δεν απαιτείται κανένα έγγραφο του ταξιδιωτικού γραφείου (ιδιωτικό συμφωνητικό, σήμα, ασφαλιστήριο οχημάτων, ασφαλιστήριο επαγγελματικής ευθύνης, κλπ)
* Ο αριθμός των ημερών του προγράμματος μετακίνησης πρέπει αυστηρά να δικαιολογείται από το σκοπό και το εκπαιδευτικό περιεχόμενο της εκδρομής-εκπαιδευτικής μετακίνησης. Συνιστάται πριν από κάθε προκήρυξη μετακίνησης στο εξωτερικό να γίνεται σχετική συνεννόηση με τη ΔΔΕ, προκειμένου να εξασφαλίζεται προέγκριση επί συγκεκριμένου προγράμματος.